ฟอร์มูลาวันชิงแชมป์โลก 2018

**เอฟไอเอฟอร์มูลาวันชิงแชมป์โลก 2018** () เป็นการแข่งขันรถสูตรหนึ่งชิงแชมป์โลกครั้งที่ 69 ภายใต้การรับรองของสหพันธ์รถยนต์ระหว่างประเทศ (เอฟไอเอ) ซึ่งเป็นหน่วยงานกำกับดูแลกีฬาท้าความเร็วระดับโลก ในฐานะการแข่งขันระดับสูงสุดของการแข่งรถประเภทล้อเปิด การแข่งขันชิงแชมป์ถูกกำหนดออกเป็นการแข่งขันกรังด์ปรีซ์ด้วยกันทั้งสิ้น 21 รายการ ที่จัดขึ้นทั่วโลกตั้งแต่เดือนมีนาคมถึงพฤศจิกายน นักขับและทีมผู้ผลิตเข้าร่วมการแข่งขันเพื่อชิงตำแหน่งแชมป์โลกประเภทนักขับและประเภทผู้ผลิต

ในการแข่งขันฤดูกาล 2018 เมอร์เซเดสและแฟร์รารียังคงแย่งชิงตำแหน่งแชมป์เป็นฤดูกาลที่สองติดต่อกัน โดยมีแชมป์โลกสี่สมัยอย่าง ลูวิส แฮมิลตัน และเซบัสทีอัน เฟ็ทเทิล เป็นผู้ท้าชิงหลัก ถือเป็นครั้งแรกในประวัติศาสตร์ฟอร์มูลาวันที่แชมป์โลกสี่สมัยสองคนแข่งขันกันเพื่อตำแหน่งแชมป์สมัยที่ห้า การแข่งขันฤดูกาลนี้จึงถูกเรียกโดยสื่อมวลชนและแฟนกีฬาว่า "ไฟต์ฟอร์ไฟฟ์" นักขับทั้งสองคนผลัดกันเป็นผู้นำบนตารางคะแนนชิงแชมป์ด้วยกันถึงห้าครั้งตลอดฤดูกาล โดยเฟ็ทเทิลเป็นผู้นำด้วยคะแนนสะสมห่างแปดแต้มในช่วงครึ่งฤดูกาลแรกที่การแข่งขันบริติชกรังด์ปรีซ์ แฮมิลตันสะสมคะแนนตามมาและช่วงชิงตำแหน่งแชมป์โลกประเภทนักขับสมัยที่ห้าของเขาไปครองที่การแข่งขันเม็กซิกันกรังด์ปรีซ์ ในขณะที่เมอร์เซเดสนั้นก็สามารถป้องกันตำแหน่งแชมป์โลกประเภทผู้ผลิตเป็นสมัยที่ห้าติดต่อกันในการแข่งขันถัดมา เฟ็ทเทิลได้อันดับรองชนะเลิศด้วยคะแนนตามหลังแฮมิลตัน 88 แต้ม ส่วนคิมิ ไรโคเนน นักขับร่วมทีมของเขา จบฤดูกาลด้วยอันดับที่สาม เมอร์เซเดสได้แชมป์ประเภทผู้ผลิตไปด้วยคะแนนสะสมห่างจากแฟร์รารีในอันดับถัดมา 84 แต้ม ตามมาด้วยเรดบูลเรซซิง-แท็กฮอยเออร์ในอันดับที่สามด้วยคะแนนสะสมตามหลังแฟร์รารี 152 แต้ม

การแข่งขันฤดูกาล 2018 มีการกำหนดให้ติดตั้งอุปกรณ์ปกป้องห้องนักขับใหม่ที่รู้จักในชื่อ "เฮโล" โดยข้อกำหนดนี้เป็นขั้นตอนแรกของการเปิดตัวของอุปกรณ์ดังกล่าวที่วางแผนไว้สำหรับการแข่งรถประเภทล้อเปิดทุกรายการที่ได้และไม่ได้อยู่ภายใต้การรับรองของเอฟไอเอภายใน ค.ศ. 2020

## ผู้เข้าแข่งขัน
รายชื่อต่อไปนี้คือทีมผู้ผลิตและนักขับที่จะเข้าร่วมการแข่งขันฟอร์มูลาวันชิงแชมป์โลก 2018 แต่ละทีมจำเป็นต้องส่งนักขับเข้าร่วมการแข่งขันอย่างน้อยสองคน โดยกำหนดให้นักขับหนึ่งคนประจำรถหนึ่งคันจากรถทั้งหมดสองคันที่ถูกกำหนดให้ใช้ในการแข่งขัน ทุกทีมแข่งขันกันด้วยยางรถยนต์ที่จัดหาโดยพิเรลลี่

## ปฏิทินการแข่งขัน

ปฏิทินการแข่งขันฤดูกาล 2018 ประกอบด้วยการแข่งขันกรังด์ปรีซ์ด้วยกันทั้งสิ้น 21 รายการ ดังต่อไปนี้:

## ผลการแข่งขันและตารางคะแนน
### ผลการแข่งขันกรังด์ปรีซ์

### ระบบการให้คะแนน
คะแนนจะถูกมอบให้แก่นักขับที่ได้รับการจัดอันดับให้อยู่ในสิบอันดับแรก ในกรณีที่คะแนนรวมของนักขับนั้นเท่ากัน ระบบเปรียบเทียบอันดับ () จะถูกนำมาใช้เพื่อตัดสินอันดับ โดยนักขับที่มีผลการแข่งขันดีที่สุดจะได้รับการจัดอันดับที่สูงกว่า หากผลลัพธ์ที่ดีที่สุดเหมือนกันจะตัดสินโดยผลลัพธ์ถัดไปที่ดีที่สุดและไล่ต่อไปเรื่อย ๆ จนกว่าจะได้ผู้ชนะ คะแนนจะถูกมอบให้โดยยึดตามระบบดังต่อไปนี้:

### ตารางคะแนนชิงแชมป์โลกประเภทนักขับ



; หมายเหตุ
* &nbsp;ไม่จบการแข่งขันแต่ถูกจัดอันดับ เนื่องจากแข่งขันเกินร้อยละ 90 ของระยะทางทั้งหมด

### ตารางคะแนนชิงแชมป์โลกประเภทผู้ผลิต



; หมายเหตุ
* &nbsp;ไม่จบการแข่งขันแต่ถูกจัดอันดับ เนื่องจากแข่งขันเกินร้อยละ 90 ของระยะทางทั้งหมด
* แต่ละแถวของตารางนั้นไม่ได้หมายถึงคะแนนของนักขับคนใดคนหนึ่งของทีมผู้ผลิต แต่เรียบเรียงตามการจัดอันดับอันเป็นที่สิ้นสุดของการแข่งขันกรังด์ปรีซ์ในแต่ละรายการ (และไม่ได้เรียงตามคะแนนสะสมทั้งหมดที่ทำได้ในการแข่งขันนั้น ๆ)

## หมายเหตุ

## อ้างอิง

## แหล่งข้อมูลอื่น

* 

หมวดหมู่:ฤดูกาลการฟอร์มูลาวัน